CELEX: 52015PC0333
Language: el
Date: 2015-07-13
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής σύνδεσης ΕΕ-Χιλής σχετικά με το άρθρο 12 του παραρτήματος III της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, όσον αφορά την απευθείας μεταφορά

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 13.7.2015
            COM(2015) 333 final
            2015/0145(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής σύνδεσης ΕΕ-Χιλής σχετικά με το άρθρο 12 του παραρτήματος III της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, όσον αφορά την απευθείας μεταφορά
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               Η συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής αφετέρου, υπεγράφη στις Βρυξέλλες στις 18 Νοεμβρίου 2002 και τέθηκε σε ισχύ την 1η Φεβρουαρίου 2003.
            
            
               Το παράρτημα III της συμφωνίας σύνδεσης καθορίζει τους κανόνες που εφαρμόζονται στα προϊόντα καταγωγής και το άρθρο 12 του παραρτήματος III προβλέπει τους κανόνες για την απευθείας μεταφορά των εν λόγω προϊόντων μεταξύ των συμβαλλόμενων μερών. Προκειμένου να τύχουν προτιμησιακής μεταχείρισης, τα προϊόντα θα πρέπει να μεταφέρονται απευθείας μεταξύ των δύο συμβαλλόμενων μερών, αλλά μπορούν, υπό ορισμένες προϋποθέσεις, να διέρχονται μέσω τρίτης χώρας.
            
            
               Η Χιλή και η Ευρωπαϊκή Ένωση συμφώνησαν να προβούν σε ορισμένες τροποποιήσεις των κανόνων της απευθείας μεταφοράς που περιλαμβάνονται στο άρθρο 12 του παραρτήματος ΙΙΙ της συμφωνίας. Ο στόχος είναι να διευκρινιστεί ότι όταν μια αποστολή διέρχεται μέσω τρίτης χώρας, και υπό τον όρο ότι πληρούνται οι προϋποθέσεις του άρθρου 12, μπορεί να χωριστεί για την περαιτέρω μεταφορά σε ένα συμβαλλόμενο μέρος της συμφωνίας, χωρίς να επηρεάζεται η προτιμησιακή μεταχείριση των προϊόντων αυτών. Εξάλλου, η κατάτμηση των αποστολών δεν θα πρέπει αφεαυτή να δημιουργεί αμφιβολίες ως προς την προέλευση των προϊόντων, εκτός εάν υπάρχουν αποδεικτικά στοιχεία για το αντίθετο.    
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.
            
            
               •Επικουρικότητα (για μη αποκλειστική αρμοδιότητα) 
            
            
               Η πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Κατά συνέπεια, δεν εφαρμόζεται η αρχή της επικουρικότητας.
            
            
               •Αναλογικότητα
            
            
                Η πρόταση δεν υπερβαίνει ό, τι είναι αναγκαίο ή κατάλληλο για την επίτευξη των επιδιωκόμενων στόχων.
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΕΠΙΠΤΩΣΕΩΝ
            
            
               •Διαβουλεύσεις με τα ενδιαφερόμενα μέρη
            
            
               Άνευ αντικειμένου. Η παρούσα πρόταση εισάγει τροποποιήσεις σε προηγούμενο κείμενο.
            
            
               •Συγκέντρωση και χρήση εμπειρογνωμοσύνης
            
            
               Δεν υπήρξε ανάγκη προσφυγής σε εξωτερικούς εμπειρογνώμονες.
            
            
               •Εκτίμηση επιπτώσεων
            
            
               Άνευ αντικειμένου. Η παρούσα πρόταση τροποποιεί ισχύουσα διμερή εμπορική συμφωνία. Δεν προκύπτει θέμα εξέτασης εναλλακτικών ενεργειών.
            
         
         
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Η πρόταση δεν έχει επιπτώσεις για τον προϋπολογισμό της Ένωσης.
            
            
               5.ΑΛΛΑ ΣΤΟΙΧΕΙΑ
            
            
               Ουδέν
            
            
               2015/0145 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής σύνδεσης ΕΕ-Χιλής σχετικά με το άρθρο 12 του παραρτήματος III της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, όσον αφορά την απευθείας μεταφορά
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το Συμβούλιο Σύνδεσης που συγκροτήθηκε με βάση το άρθρο 3 της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, (συμφωνία σύνδεσης ΕΕ-Χιλής) έχει ως στόχο να εξετάσει και να εγκρίνει προτάσεις των μερών για τη βελτίωση της συμφωνίας σύνδεσης ΕΕ-Χιλής. Το Συμβούλιο Σύνδεσης επικουρείται κατά την άσκηση των καθηκόντων του από την Επιτροπή Σύνδεσης, η οποία διαθέτει εξουσία έκδοσης αποφάσεων.
            
            
               (2)Το Συμβούλιο Σύνδεσης συγκρότησε ειδική επιτροπή για την τελωνειακή συνεργασία και τους κανόνες καταγωγής για να το επικουρεί κατά την εκτέλεση των καθηκόντων του. Η ειδική επιτροπή, η οποία συνήλθε στις 4 Νοεμβρίου 2014 στο Σαντιάγκο της Χιλής, συμφώνησε να προτείνει την τροποποίηση του άρθρου 12 του παραρτήματος III της συμφωνίας σύνδεσης ΕΕ-Χιλής σχετικά με την απευθείας μεταφορά.
            
            
               (3)Οι αποστολές από το ένα συμβαλλόμενο μέρος της συμφωνίας σύνδεσης ΕΕ-Χιλής θα πρέπει να πραγματοποιούνται απευθείας στο άλλο συμβαλλόμενο μέρος, αλλά μπορεί επίσης να διέρχονται μέσω τρίτης χώρας, υπό ορισμένους περιορισμούς. Οι όροι μεταφοράς μέσω τρίτης χώρας έχουν διευκρινισθεί ώστε να επιτρέπεται ρητά η κατάτμηση των αποστολών, αλλά χωρίς καμία χαλάρωση των υφιστάμενων περιορισμών.
            
            
               (4)Η τροποποίηση του άρθρου 12 του παραρτήματος III της συμφωνίας σύνδεσης ΕΕ-Χιλής θα παράσχει ασφάλεια δικαίου για τους εισαγωγείς και τους εξαγωγείς και θα βοηθήσει στο να ερμηνευθεί κατά ενιαίο τρόπο από τα συμβαλλόμενα μέρη.
            
            
               (5)Η θέση της Ένωσης στο πλαίσιο της επιτροπής σύνδεσης ΕΕ-Χιλής θα πρέπει να βασισθεί στο επισυναπτόμενο σχέδιο απόφασης,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Η θέση που πρέπει να ληφθεί από την Ένωση στο πλαίσιο της Επιτροπής Σύνδεσης ΕΕ-Χιλής σχετικά με το άρθρο 12 του παραρτήματος III της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, βασίζεται στο επισυναπτόμενο σχέδιο απόφασης της Επιτροπής Σύνδεσης.
            
         
         
            
               Αλλαγές ήσσονος σημασίας στο σχέδιο απόφασης της Επιτροπής Σύνδεσης μπορούν να συμφωνούνται από τους εκπροσώπους της Ένωσης στην Επιτροπή Σύνδεσης χωρίς περαιτέρω απόφαση του Συμβουλίου.
            
            
               Άρθρο 2
            
            
               Η παρούσα απόφαση της Επιτροπής Σύνδεσης δημοσιεύεται στην Επίσημη Εφημερίδα της Ευρωπαϊκής Ένωσης.
            
            
               Άρθρο 3
            
            
               Η παρούσα απόφαση αρχίζει να ισχύει την ημερομηνία έκδοσής της.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 13.7.2015
            COM(2015) 333 final
            ΠΑΡΑΡΤΗΜΑ
            Προσάρτημα
            στην
            πρόταση απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής σύνδεσης ΕΕ-Χιλής σχετικά με το άρθρο 12 του παραρτήματος III της συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, όσον αφορά την απευθείας μεταφορά
            
               
         
         
            
               Σχέδιο
            
            
               ΑΠΟΦΑΣΗΣ αριθ. … ΤΗΣ ΕΠΙΤΡΟΠΗΣ ΣΥΝΔΕΣΗΣ ΕΕ-ΧΙΛΗΣ
            
            
               της
            
            
               για την τροποποίηση του άρθρου 12 του τίτλου III του παραρτήματος III της συμφωνίας σύνδεσης μεταξύ της Ευρωπαϊκής Ένωσης και της Δημοκρατίας της Χιλής όσον αφορά την απευθείας μεταφορά
               
            
               Η ΕΠΙΤΡΟΠΗ ΣΥΝΔΕΣΗΣ,
            
            
               Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Δημοκρατίας της Χιλής, και ιδίως το άρθρο 38 του παραρτήματος ΙΙΙ,
            
            
               Εκτιμώντας τα ακόλουθα:
            
            
               (1) 
                     Το άρθρο 12 του τίτλου III του παραρτήματος III ορίζει ότι η προτιμησιακή μεταχείριση εφαρμόζεται αποκλειστικά στα εμπορεύματα που πληρούν τις προϋποθέσεις του παραρτήματος III και μεταφέρονται απευθείας μεταξύ της Χιλής και της Ευρωπαϊκής Ένωσης.
            
            
               (2)
                     Η Χιλή και η Ευρωπαϊκή Ένωση έχουν συνάψει πολυάριθμες συμφωνίες με εμπορικό περιεχόμενο από την έναρξη ισχύος της συμφωνίας σύνδεσης μεταξύ της Ευρωπαϊκής Ένωσης και της Δημοκρατίας της Χιλής, η οποία έδωσε στους οικονομικούς φορείς τη δυνατότητα να προσαρμόζουν τη στρατηγική εξαγωγών τους, προκειμένου να μειωθεί το κόστος και να ανταποκρίνονται καλύτερα στη ζήτηση της αγοράς.
            
            
               (3)
                     Η Χιλή και η Ευρωπαϊκή Ένωση συμφώνησαν να τροποποιήσουν τις διατάξεις του άρθρου 12 του τίτλου ΙΙΙ του παραρτήματος III, ώστε να παρέχεται μεγαλύτερη ευελιξία στους οικονομικούς φορείς, 
            
            
               ΑΠΟΦΑΣΙΖΕΙ:
            
            
               Άρθρο 1
            
            
               Το άρθρο 12 του τίτλου ΙΙΙ του παραρτήματος ΙΙΙ όσον αφορά την απευθείας μεταφορά αντικαθίσταται με το κείμενο που περιλαμβάνεται στο παράρτημα της παρούσας απόφασης. 
            
            
               Άρθρο 2
            
            
               Η παρούσα απόφαση αρχίζει να ισχύει ενενήντα (90) ημέρες από την ημέρα της τελευταίας κοινοποίησης κατά την οποία τα συμβαλλόμενα μέρη έχουν κοινοποιήσει την ολοκλήρωση των αναγκαίων εσωτερικών νομικών διαδικασιών.
            
            
               (Τόπος)
            
            
               Για την επιτροπή σύνδεσης
            
            
               Ο Πρόεδρος
            
            
               Παράρτημα
            
         
         
            
               Άρθρο 12
            
            
               Απευθείας μεταφορά
            
            
               1. Η προτιμησιακή μεταχείριση που προβλέπεται από τις διατάξεις της παρούσας συμφωνίας εφαρμόζεται αποκλειστικά στα προϊόντα που πληρούν τις προϋποθέσεις του παρόντος παραρτήματος και μεταφέρονται απευθείας μεταξύ της Ευρωπαϊκής Ένωσης και της Χιλής. Ωστόσο, προϊόντα είναι δυνατό να μεταφέρονται μέσω άλλων εδαφών με μεταφόρτωση ή προσωρινή αποθήκευση σ’ αυτά τα εδάφη, υπό την προϋπόθεση ότι τα προϊόντα παραμένουν υπό την επιτήρηση των τελωνειακών αρχών της χώρας διαμετακόμισης ή αποθήκευσης και ότι δεν αποτελούν εκεί αντικείμενο άλλων εργασιών εκτός από την προσθήκη ή την επίθεση σημάτων, ετικετών, σφραγίδων, την εκφόρτωση, την επαναφόρτωση, την κατάτμηση των αποστολών ή οποιαδήποτε άλλη εργασία που αποβλέπει στη διατήρησή τους σε καλή κατάσταση.
            
            
               2. Θεωρείται ότι τηρούνται οι διατάξεις της παραγράφου 1, εκτός εάν οι τελωνειακές αρχές έχουν λόγο να πιστεύουν το αντίθετο. Σε αυτές τις περιπτώσεις οι τελωνειακές αρχές μπορούν να ζητούν από τον εισαγωγέα να αποδείξει ότι τηρούνται οι σχετικές διατάξεις χρησιμοποιώντας προς τούτο κάθε κατάλληλο μέσο, όπως συμβάσεις μεταφοράς, π.χ. φορτωτικές ή πραγματικά ή απτά αποδεικτικά στοιχεία που βασίζονται στη σήμανση ή την αρίθμηση συσκευασιών, ή κάθε αποδεικτικό στοιχείο σχετικό με τα ίδια τα εμπορεύματα.